NORAKSTS

|  |  |
| --- | --- |
| 28.05.2025. | Nr.6/17 |

**dzīvokļa īpašuma Kārļa ielā 2-1, Jelgavā**

**pārdošana atkārtotā izsolē**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības 2025. gada 27. februāra lēmumu Nr. 3/14 “Dzīvokļa īpašuma Kārļa ielā 2-1, Jelgavā atsavināšanas uzsākšana un izsoles noteikumu apstiprināšana”, pārdošanai 2025. gada 28. aprīļa mutiskā izsolē ar augšupejošu soli tika nodots dzīvokļa īpašums ar kadastra numuru 09009028595 Kārļa ielā 2-1, Jelgavā (turpmāk – Dzīvokļa īpašums), kas sastāv no dzīvokļa Nr. 1 (telpu grupas kadastra apzīmējums 09000050081001001, viena istaba, krāsns apkure, kopējā platība 23,6 m2) un tam piekrītošajām kopīpašuma 236/3688 domājamām daļām no būvēm (kadastra apzīmējums 09000050081001, kadastra apzīmējums 09000050081002, kadastra apzīmējums 09000050081003, kadastra apzīmējums 09000050081004) un zemes (kadastra apzīmējums 09000050081), ar nosacīto cenu (izsoles sākumcenu) 3900,00 *euro* (trīs tūkstoši deviņi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 390,00 *euro* (trīs simti deviņdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz Dzīvokļa īpašuma pirmo izsoli pretendenti nepieteicās un Jelgavas valstspilsētas pašvaldības Izsoles komisija 2025. gada 25. aprīlī pieņēma lēmumu Nr. 5/3 “Dzīvokļa īpašuma Kārļa ielā 2-1, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2025. gada 8. maijā pieņēma lēmumu Nr. 5/4 “Dzīvokļa īpašuma Kārļa ielā 2-1, Jelgavā pārdošana atkārtotā izsolē” rīkot Dzīvokļa īpašuma atkārtotu (otro) izsoli ar augšupejošu soli, pazemināt izsoles sākumcenu par 17,95 (septiņpadsmit un 95 simtdaļas) procentiem un noteikt nosacīto cenu 3200,00 *euro* (trīs tūkstoši divi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 320,00 *euro* (trīs simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2025. gada 27. februāra lēmumu Nr. 3/14 “Dzīvokļa īpašuma Kārļa ielā 2-1, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2025. gada 25. aprīļa lēmumu Nr. 5/3 “Dzīvokļa īpašuma Kārļa ielā 2-1, Jelgavā izsoles atzīšana par nenotikušu” un Jelgavas valstspilsētas pašvaldības īpašuma atsavināšanas 2025. gada 8. maija lēmumu Nr. 5/4 “Dzīvokļa īpašuma Kārļa ielā 2-1, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028595 Kārļa ielā 2-1, Jelgavā, kas sastāv no dzīvokļa Nr. 1 (telpu grupas kadastra apzīmējums 09000050081001001, kopējā platība 23,6 m2) un tam piekrītošajām kopīpašuma 236/3688 domājamām daļām no būvēm (kadastra apzīmējums 09000050081001, kadastra apzīmējums 09000050081002, kadastra apzīmējums 09000050081003, kadastra apzīmējums 09000050081004) un zemes (kadastra apzīmējums 09000050081), pārdodot to atkārtotā mutiskā izsolē ar augšupejošu soli.
2. Noteikt dzīvokļa īpašuma Kārļa ielā 2-1, Jelgavā, pārdošanas nosacīto cenu (izsoles sākumcenu) 3200,00 *euro* (trīs tūkstoši divi simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 320,00 *euro* (trīs simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Kārļa ielā 2-1, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Kārļa ielā 2-1, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. maijā